Document ID: 32004R0478

Kommissionens forordning (EF) nr. 478/2004
af 15. marts 2004
om frigivelse af sikkerhed vedrørende importlicenser for præferencesukker udstedt i henhold til forordning (EØF) nr. 2782/76
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 22, stk. 2, litra b), og
ud fra følgende betragtninger:
(1) Kommissionens forordning (EF) nr. 1159/2003 af 30. juni 2003 om gennemførelsesbestemmelser for produktionsårene 2003/04, 2004/05 og 2005/06 for indførsel af rørsukker i forbindelse med visse toldkontingenter og præferenceaftaler og om ændring af forordning (EF) nr. 1464/95 og (EF) nr. 779/96(2) ophævede bl.a. Kommissionens forordning (EØF) nr. 2782/76(3), der fastsatte gennemførelsesbestemmelser for indførsel af præferencesukker.
(2) Der er i artikel 28 i forordning (EF) nr. 1159/2003 fastsat overgangsbestemmelser, der gør det muligt at anvende licenser udstedt i henhold til forordning (EØF) nr. 2782/76, såfremt indskibningen har fundet sted og/eller indførselsangivelserne er blevet antaget inden den 1. juli 2003.
(3) Det har vist sig, at disse overgangsbestemmelser ikke har forudset det tilfælde, hvor de i forordning (EØF) nr. 2782/76 fastsatte licenser, der er udstedt inden den 1. juli 2003, ikke har kunnet udnyttes, efter at forordning (EF) nr. 1159/2003 har fundet anvendelse.
(4) Derfor bør sikkerheden vedrørende licenser, der ikke har kunnet udnyttes siden den 1. juli 2003, frigives.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Sikkerheden vedrørende importlicenser, som er udstedt i henhold til forordning (EØF) nr. 2782/76, og som ikke har kunnet udnyttes som følge af anvendelsen af forordning (EF) nr. 1159/2003, frigives straks.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. marts 2004.

Labels: 3
17